Predkladacia správa

MF SR predkladá Správu o makroekonomickom vývoji a vývoji verejných financií  za tri štvrťroky 2011 a predikciu vývoja do konca roka na rokovanie vlády SR  v súlade s Plánom práce vlády SR na rok 2011. 

Správa hodnotí aktuálny makroekonomický vývoj a vývoj relevantných fiškálnych parametrov. V nadväznosti na skutočný vývoj a očakávané zmeny vo vnútorných a vonkajších podmienkach aktualizuje odhady makroekonomického a fiškálneho vývoja do konca roka 2011. 

Základný rozpočtový cieľ vlády na rok 2011 bol stanovený v rámci rozpočtu verejnej správy na roky 2011 až 2013 v podobe deficitu verejnej správy vo výške 4,9 % HDP. Na základe v súčasnosti dostupných informácií sa očakáva, že uvedený cieľ bude splnený.

V zmysle Smernice na prípravu a predkladanie materiálov na rokovanie vlády SR a aktualizovanej Jednotnej metodiky na posudzovanie vybraných vplyvov sa doložka k informatívnym materiálom nevyhotovuje.